ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1250/97 υποβολή: Lone Dybkjζr (ELDR) προς την Επιτροπή (2 Απριλίου 1997)

Θέμα: Ορφανά φάρμακα

Για πολυάριθμους ασθενείς που πάσχουν από σπάνιες νόσους δεν υπάρχουν σήμερα κατάλληλες δυνατότητες θεραπείας. Για το λόγο αυτό είναι ιδιαίτερα θετικό το γεγονός ότι η πρόταση για τα «ορφανά φάρμακα» μπορεί να αποτελέσει αφορμή για τη θέσπιση ευρωπαϊκής νομοθεσίας η οποία ενδέχεται να ενθαρρύνει τη βιομηχανία φαρμάκων να αναπτύξει φάρμακα για σπάνιες νόσους. Εν τω μεταξύ ανακύπτουν ορισμένα ερωτήματα όσον αφορά τα «ορφανά φάρμακα».

1. Με ποιόν τρόπο θα διασφαλισθεί ότι το νομοσχέδιο για τα ορφανά φάρμακα θα αφορά τις πραγματικά σπάνιες νόσους;

2. Με ποιόν τρόπο θα διασφαλισθεί η εκπροσώπηση των ασθενών/οργανώσεων ασθενών στη συντονιστική επιτροπή;

3. Πότε αναμένεται ότι θα μπορέσει να τεθεί σε ισχύ ο νόμος;

Απάντηση του κ.Bangemann εξ ονόματος της Επιτροπής (29 Απριλίου 1997)

Κατ'αρχάς, πρέπει να επισημανθεί ότι το περιεχόμενο της μελλοντικής πρότασης κανονισμού, την οποία αφορά η ερώτηση, δεν έχει ακόμη καθοριστεί οριστικά.

1. Η θέσπιση νομοθετικών διατάξεων για την υπαγωγή ορισμένων φαρμάκων στο καθεστώς του «ορφανού φαρμάκου» πρέπει να αποσκοπεί, όπως τονίζει το Αξιότιμο Μέλος του Κοινοβουλίου, στην παρότρυνση της φαρμακευτικής βιομηχανίας να αναπτύξει φάρμακα κατά των σπανίων ή, γενικότερα, των βαριών ασθενειών, στις περιπτώσεις όπου η ανάπτυξη αυτή φαίνεται να μην παρέχει προοπτικές ικανοποιητικών κερδών σε σχέση με τις απαιτούμενες επενδύσεις. Στο πλαίσιο αυτό, ένα από τα κριτήρια που θα πρέπει να πληροί ένα φάρμακο για να αναγνωριστεί ως «ορφανό φάρμακο» πρέπει να είναι η διάγνωση, η πρόληψη ή η θεραπευτική αγωγή σπάνιας ασθένειας.

2. Για να κριθεί αν ένα δεδομένο φάρμακο πρέπει να υπαχθεί στο καθεστώς του «ορφανού φαρμάκου», μετά την υποβολή σχετικής αίτησης, προβλέπεται ότι η Επιτροπή θα ζητεί τη γνώμη επιτροπής, στην οποία θα μετέχουν αυτοδικαίως εκπρόσωποι των ασθενών.

3. Η πρόταση κανονισμού είναι πιθανόν να υποβληθεί στο Κοινοβούλιο και στο Συμβούλιο κατά το πρώτο εξάμηνο του 1997. Η ημερομηνία έναρξης της ισχύος της πράξης θα εξαρτηθεί από την πορεία της νομοθετικής διαδικασίας που θα ακολουθήσει την κατάθεση της πρότασης. Η Επιτροπή από την πλευρά της εύχεται να ισχύσει σύντομα.
ΓΡΑΠΤΗ ΕΡΩΤΗΣΗ E-1119/97 υποβολή: Corrado Augias (PSE) προς την Επιτροπή (24 Μαρτίου 1997)

Θέμα: Μετατροπή του σταθμού ηλεκτροπαραγωγής Enel στη συνοικία Stanic του Μπάρι

Γνωρίζει η Επιτροπή το σχέδιο συμφωνίας που υπογράφηκε την 1η Αυγούστου 1996 μεταξύ του Δήμου του Μπάρι, της Enel Spa και της Elettroambiente Spa για τη μετατροπή του ηλεκτροπαραγωγικού σταθμού Enel που βρίσκεται στη συνοικία Stanic του Μπάρι, σε σταθμό αποτέφρωσης οικιακών απορριμμάτων;

Έχει η Επιτροπή ελέγξει ότι το εργοστάσιο αυτό δεν είναι αντίθετο προς την πολιτική της Ένωσης σχετικά με τη διάθεση αποβλήτων;

Μπορεί η Επιτροπή να παράσχει εγγυήσεις ότι έχουν τηρηθεί όλα τα κριτήρια διαφάνειας που προβλέπονται υποχρεωτικά στις περιπτώσεις αυτές;

Μπορεί, τέλος, η Επιτροπή να παράσχει εγγυήσεις ότι έχουν γίνει όλες οι εκτιμήσεις περιβαλλοντικών επιπτώσεων που απαιτούνται στις περιπτώσεις σημαντικών τροποποιήσεων σε τέτοιου είδους εργοστάσια;

Απάντηση της κας Bjerregaard εξ ονόματος της Επιτροπής (6 Μαΐου 1997)

Η Επιτροπή δεν έχει υπ' όψιν της το πρωτόκολλο προθέσεων στο οποίο αναφέρεται το Αξιότιμο Μέλος του Κοινοβουλίου.

Με βάση τις πληροφορίες που προσκομίζει το Αξιότιμο Μέλος του Κοινοβουλίου, η Επιτροπή δεν είναι σε θέση, στην παρούσα φάση, να αποφανθεί κατά πόσον το εν λόγω έργο αποτελεί μετατροπή θερμικής ομάδας ηλεκτροπαραγωγής θερμαντικής ισχύος τουλάχιστον 300 MW, ή εάν πρόκειται για εγκαταστάσεις διάθεσης βιομηχανικών αποβλήτων και οικιακών απορριμμάτων. Πρόκειται πάντως για τυπολογία έργων που περιλαμβάνεται στο παράρτημα ΙΙ της οδηγίας 85/337/ΕΟΚ ((ΕΕ L 175 της 5.7.1985 )) για την αξιολόγηση των επιπτώσεων ορισμένων δημοσίων και ιδιωτικών έργων στο περιβάλλον.

Σύμφωνα με την εν λόγω οδηγία, τέτοιου είδους έργα υπόκεινται σε μελέτη περιβαλλοντικών επιπτώσεων όταν τα κράτη μέλη θεωρούν ότι, λόγω των χαρακτηριστικών τους, δηλαδή του χαρακτήρα, των διαστάσεων ή της θέσεώς τους, επιβάλλεται η εκπόνηση τέτοιας μελέτης.

Η Επιτροπή θα απευθυνθεί στις ιταλικές αρχές προκειμένου να πληροφορηθεί εάν το εν λόγω έργο εξετάστηκε από τις αρμόδιες αρχές για να καθοριστεί το κατά πόσον, λόγω των χαρακτηριστικών του, οφείλει, ή όχι, να αποτελέσει το αντικείμενο μελέτης περιβαλλοντικών επιπτώσεων.

Πέραν τούτου, η αξιοποίηση και η τελική διάθεση των οικιακών απορριμμάτων πρέπει να ανταποκρίνεται στις απαιτήσεις της οδηγίας 75/442/ΕΟΚ ((ΕΕ L 194 της 25.7.1975 )), όπως τροποποιήθηκε από την οδηγία 91/156/ΕΟΚ ((ΕΕ L 78 της 26.3.1991 )) περί αποβλήτων.
ΓΡΑΠΤΗ ΕΡΩΤΗΣΗ E-0337/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για ενίσχυση στην κατανάλωση στην Ελλάδα

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995, η συνολική δαπάνη του τμήματος εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996 ανέρχεται σε 1.781 εκατ. Ecu. Παρόλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες και δεν υπερέβαιναν τα 812,5 εκατ. Ecu.

Από τις δαπάνες αυτές, 268,6 και 166 εκατ. Ecu το 1995 και το 1996 αντιστοίχως διατέθηκαν για ενίσχυση στην κατανάλωση.

Ποιό είναι το συνολικό ύψος των δαπανών που πραγματοποιήθηκαν για ενίσχυση στην κατανάλωση ελαιολάδου στην Ελλάδα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-1331/97 υποβολή: Gerhard Schmid (PSE) προς την Επιτροπή (21 Απριλίου 1997)

Θέμα: Παραβιάζεται η νομοθεσία περί επιδοτήσεων λόγω της χορήγησης δανείου από την κυβέρνηση του κράτους της Βαυαρίας προς τον επιχειρηματία Kirch;

Η κυβέρνηση του κράτους της Βαυαρίας σκοπεύει να ενισχύσει τον μεγιστάνα των μέσων ενημέρωσης Leo Kirch με την χορήγηση δανείου που υπερβαίνει τα 500 εκατομμύρια γερμ. μάρκα από την τοπική τράπεζα Landesbank. Για τον λόγο αυτό, εξηγείται η τακτική χορήγησης περαιτέρω δανείων εκ μέρους ιδιωτικών τραπεζών, που θα ήταν, σε άλλη περίπτωση, ακατανόητη, όπως έχει διαπιστωθεί σε έρευνα βρετανού οικονομικού αναλυτή, και συγκεκριμένα ότι κάθε πιθανός επενδυτής θα πρέπει να αποθαρρύνεται και να μην μετέχει στην ομάδα Kirch, εφόσον δεν υπάρχουν προοπτικές κέρδους. Το γεγονός αυτό προκάλεσε ήδη την οπισθοχώρηση του βρετανού μεγαλοεπιχειρηματία των μέσων ενημέρωσης Murdoch.

1. Θα πρέπει, υπό τις δεδομένες συνθήκες, να θεωρηθεί τα δάνειο της βαυαρικής κυβέρνησης ως συγκεκαλυμμένη ενίσχυση που συνιστά παραβίαση της νομοθεσίας της ΕΕ;

2. Προτίθεται η Επιτροπή να κινήσει την προβλεπόμενη διαδικασία εάν όντως χορηγηθεί το εν λόγω δάνειο;

Απάντηση του κ. Van Miert εξ ονόματος της Επιτροπής (7 Μαΐου 1997)

Από άρθρα στον Τύπο η Επιτροπή γνωρίζει ήδη το ενδεχόμενο χορήγησης δανείου στον όμιλο Kirch από την Landesanstalt fόr Aufbaufinanzierung. Η Επιτροπή έστειλε επιστολή στις γερμανικές αρχές ζητώντας όλες τις λεπτομέρειες σχετικά με τους όρους του δανείου, προκειμένου να διαπιστώσει εάν υφίσταται κρατική ενίσχυση. Εντωμεταξύ, από την απάντηση των γερμανικών αρχών κατέστη σαφές ότι ο όμιλος Kirch δεν ενδιαφέρεται πλέον για το δάνειο. Για το λόγο αυτό, ο φάκελος έχει κλείσει αφού η Επιτροπή εξέτασε όλες τις πληροφορίες που έλαβε.
ΓΡΑΠΤΗ ΕΡΩΤΗΣΗ E-0323/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες του ΕΓΤΠΕ στην Ιταλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Ποιο είναι το συνολικό ύψος της δαπάνης που πραγματοποιήθηκε στην Ιταλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-0939/97 υποβολή: Spalato Bellerι (NI) προς την Επιτροπή (13 Μαρτίου 1997)

Θέμα: Διαχείριση του αερολιμένα Capodichino στη Νάπολι

Ο Δήμος και η Επαρχία της Νάπολι γνωστοποίησαν ότι έκλεισαν συμφωνία με την εταιρία Β.Α.Α. (British Airport Authority - Βρετανική Αρχή Αερολιμένων) προκειμένου να αποκτήσει η εταιρία αυτή την πλειοψηφία των μετοχών της GESAC (Εταιρία που διαχειρίζεται τον αερολιμένα Capodichino στη Νάπολι) μέσω αυξήσεως του εταιρικού κεφαλαίου και συμμετοχής ύψους 65%.

Η συμφωνία αυτή μεταξύ των δύο μερών απέκλεισε άλλες ενδεχομένως ενδιαφερόμενες εταιρίες που διαχειρίζονται αερολιμένες οι οποίες δεν είχαν τρόπο να συμμετάσχουν στις διαπραγματεύσεις.

Θα μπορούσε η Επιτροπή να εκφέρει τη γνώμη της επί του συγκεκριμένου θέματος και δεν θεωρεί ότι στην ειδική αυτή περίπτωση παρατηρείται αφενός παραβίαση της κοινοτικής νομοθεσίας που διέπει τους διαγωνισμούς για δημόσιες συμβάσεις και αφετέρου σαφής στρέβλωση των διατάξεων περί θεμιτού ανταγωνισμού μεταξύ των εταιριών όπως καθορίζεται στη Συνθήκη της Ευρωπαϊκής Ένωσης;

Απάντηση του κ. Kinnock εξ ονόματος της Επιτροπής (6 Μαΐου 1997)

Η μεταφορά ή αγορά μετοχών μεταξύ εταιρειών δεν αποτελεί παράβαση των κοινοτικών νόμων εάν πληροί την κοινοτική νομοθεσία σχετικά με τη συγκέντρωση επιχειρήσεων.

Στην παρούσα περίπτωση, όπου τμήμα των μετοχών της εταιρείας GESAC αγοράστηκε από την BAA, η μεταφορά πρέπει να κοινοποιηθεί είτε στις ενδιαφερόμενες εθνικές αρχές είτε στην Επιτροπή ανάλογα με τη σπουδαιότητα της συναλλαγής.

Καθώς το ζήτημα αφορά μόνον την ιδιοκτησία της εταιρείας διαχείρισης του αερολιμένα, οι διαδικασίες σύναψης συμβάσεων δεν εφαρμόζονται στην περίπτωση αυτή.
ΓΡΑΠΤΗ ΕΡΩΤΗΣΗ E-1347/97 υποβολή: Susan Waddington (PSE) προς την Επιτροπή (21 Απριλίου 1997)

Θέμα: Γυναίκες υπάλληλοι στην Επιτροπή

Δεδομένου ότι το 27.3% των Μελών του Ευρωπαϊκού Κοινοβουλίου και το 25% των Μελών της Ευρωπαϊκής Επιτροπής είναι γυναίκες, ποιό είναι το ποσοστό των γυναικών μεταξύ των υπαλλήλων κατηγορίας Α στην Επιτροπή;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-1347/97, E-1349/97, E-1350/97 και E-1351/97 (29 Μαΐου 1997)

Οι αριθμοί γυναικών στις διάφορες κατηγορίες στην Επιτροπή έχουν, το Μάρτιο του 1997, ως εξής:

>TABLE>

Τα στοιχεία αυτά αφορούν αποκλειστικά τους μόνιμους υπαλλήλους του προϋπολογισμού λειτουργίας και δεν περιλαμβάνουν ούτε τους υπαλλήλους του προϋπολογισμού έρευνας ούτε τους έκτακτους ή επικουρικούς υπαλλήλους.

Σημειώνεται ότι η Επιτροπή έχει θέσει ετήσιους στόχους για την πρόσληψη γυναικών με στόχο την αύξηση του αριθμού των γυναικών σε όλα τα επίπεδα της κατηγορίας A, περιλαμβανομένων των διευθυντικών θέσεων.
ΓΡΑΠΤΗ ΕΡΩΤΗΣΗ E-1034/97 υποβολή: Hiltrud Breyer (V) προς την Επιτροπή (19 Μαρτίου 1997)

Θέμα: Κίνδυνος για την υγεία του πληθυσμού και των εργαζομένων λόγω της υποεκτίμησης της ακτινοβολίας ουδετερονίων κατά την μεταφορά λίαν ραδιενεργών αποβλήτων

Μια ομάδα επιστημόνων προχώρησε, όσον αφορά την εκπόνηση συντελεστών ποιότητας, σε περαιτέρω συστάσεις προς την αδελφή οργάνωση της ICRP, την International Commission on Radiological Units an Measurements (IRCU). Λόγω των πολυάριθμων ενδείξεων, που προέκυψαν σε πειράματα για την επενέργεια της ακτινοβολίας στον οργανισμό, ότι ιδίως στον τομέα των χαμηλότερων δόσεων, η σχετική βιολογική επίδραση των ουδετερονίων είναι πολύ υψηλότερη από εκείνη που είχε υποτεθεί αρχικά, η εν λόγω ομάδα επιστημόνων πρότεινε την θέσπιση συντελεστή ποιότητας 25 (IRCU 40 1986), ανεξάρτητα από την ενέργεια των ουδετερονίων.

1. Πώς κρίνει η Ευρωπαϊκή Επιτροπή την οδηγία της IRCU 40 1986;

2. Ποιά είναι τα συμπεράσματα που έχουν συναχθεί εξ αυτής για την προστασία από την ακτινοβολία στα κράτη μέλη της Ευρωπαϊκής Ένωσης;

Aπάντηση της Κας Cresson εξ ονόματος της Επιτροπής (5 Μαΐου 1997)

Οι συστάσεις της Επιστημονικής ομάδας σχετικά με τους παράγοντες ποιότητας στην ακτινοπροστασία είχαν ήδη δημοσιευθεί το 1986 στην Έκθεση 40 της Διεθνούς επιτροπής για τις μονάδες και μετρήσεις ακτινοβόλησης (UCRU) και ως εκ τούτου ήταν γνωστές όχι μόνο από τη Διεθνή επιτροπή ακτινοπροστασίας (ICRP) πριν από τη δημοσίευση των συστάσεών τους στην έκθεση υπ' αριθ. 60 (1990), αλλά και στους εμπειρογνώμονες στους οποίους είχε απευθυνθεί η Επιτροπή για την προτεινόμενη οδηγία. Η Επιτροπή συμπεραίνει από την συμφωνία μεταξύ των συστάσεων της ICRP και του αποτελέσματος των διαβουλεύσεων με τους προαναφερθέντες εμπειρογνώμονες, ότι η οδηγία 96/29 Ευρατόμ ((ΕΕ αριθ. L 159, 29.6.1996 )) που στηρίζεται στη σύσταση της ICRP και η οποία εκδόθηκε από το Συμβούλιο στις 13 Μαΐου 1996, σχετικά με την αξιολόγηση των βιολογικών επιπτώσεων της ακτινοβολίας νετρονίων, είναι σύμφωνη με τα σημερινά επιστημονικά δεδομένα.
ΓΡΑΠΤΗ ΕΡΩΤΗΣΗ P-1278/97 υποβολή: Lis Jensen (I-EDN) προς την Επιτροπή (7 Απριλίου 1997)

Θέμα: Απαιτήσεις οπτικής ικανότητας για οδηγούς (οδηγία 91/439/ΕΟΚ)

Την 1η Ιουλίου 1996 τέθηκε σε ισχύ η οδηγία 91/439/ΕΟΚ ((ΕΕ L 237 της 24.8.1991, σελ. 1 )), η οποία εισήγαγε αυστηρές απαιτήσεις όσον αφορά την όραση των κατόχων ορισμένων επαγγελματικών αδειών οδήγησης. Στη Δανία οι απαιτήσεις έχουν τροποποιηθεί, με αποτέλεσμα τα ελάχιστα όρια του 0,5 και 0,25 να αυξηθούν σε 0,8 και 0,5 αντιστοίχως.

Πού οφείλεται η αυστηρότερη αυτή ρύθμιση;

Υπάρχει η δυνατότητα να προβλεφθούν μεταβατικές ρυθμίσεις ή εξαιρέσεις από την οδηγία αυτή, π.χ. βάσει κατά περίπτωσιν αξιολογήσεων πραγματοποιούμενων από ειδικούς στον τομέα της οπτικής ικανότητας;

Υπάρχουν κράτη μέλη τα οποία να έχουν παραχωρήσει εξαιρέσεις από την οδηγία;

Έχει εξετάσει η Επιτροπή τις επιπτώσεις που θα είχε ενδεχόμενη αφαίρεση της επαγγελματικής άδειας οδήγησης από έμπειρους οδηγούς, τόσο από κοινωνική άποψη όσο και από την άποψη ασφάλειας κατά την κυκλοφορία;

Απάντηση του κ. Kinnock εξ ονόματος της Επιτροπής (26 Μαΐου 1997)

1. Το Παράρτημα ΙΙΙ της οδηγίας 91/439/ΕΟΚ ορίζει τα ελάχιστα πρότυπα σωματικών και διανοητικών ικανοτήτων που απαιτούνται για την οδήγηση μηχανοκίνητων οχημάτων. Με τα πρότυπα αυτά αυτά αποσκοπείται να ορισθεί ένα ελάχιστο επίπεδο το οποίο θα εξασφαλίζει οδική ασφάλεια και θα προωθηθεί η αμοιβαία αναγνώριση των αδειών οδήγησης εντός της Κοινότητας. Τα πρότυπα οξύτητας της όρασης για τους οδηγούς οχημάτων των κατηγοριών Γ και Δ (π.χ. φορτηγών και λεωφορείων) της Ομάδας 2 ορίζονται στο σημείο 6.3 του Παραρτήματος. Τα πρότυπα αυτά καθορίσθηκαν σε συνεννόηση με τις εθνικές αρχές και τα αποδέχθηκαν όλα τα κράτη μέλη το 1991 όταν εκδόθηκε η οδηγία.

Κατά την εφαρμογή της οδηγίας το 1996, αρκετά κράτη μέλη ζήτησαν από την Επιτροπή να εξετάσει και πάλι τις τιμές οπτικής διόρθωσης με ομματοϋάλια, με βάση την πρόοδο που έχει επιτευχθεί στη βιομηχανία οπτικών. Μετά από συνάντηση με τους εθνικούς εμπειρογνώμονες, η Επιτροπή έκρινε, βάσει των διατάξεων της παραγράφου 3 του άρθρου 7, ότι η τροποποίηση αυτή δικαιολογείται από την πρόοδο της ιατρικής επιστήμης.

Ετσι, στις 10 Ιουλίου 1996, η Επιτροπή εξέδωσε απόφαση ((ΕΕ L 175, 13.7.1996. )), η οποία αυξάνει την τιμή των συν ή πλην 4 διοπτριών σε συν ή πλην 8 διοπτρίες για τη διόρθωση της όρασης των οδηγών της Ομάδας 2 με ομματοϋάλια. Στην τροποποίηση αυτή δεν ετέθη θέμα για τα πρότυπα οξύτητας της όρασης (0,8 και 0,5).

2. Η οδηγία απαιτεί να πληρούν όλοι οι οδηγοί τα ελάχιστα πρότυπα που ορίζει το Παράρτημα ΙΙΙ. Δεν προβλέπει μεταβατικές περιόδους ή παρεκκλίσεις από τα πρότυπα. Ωστόσο, τα κράτη μέλη μπορούν να καθορίσουν αυστηρότερα πρότυπα εάν το επιθυμούν.

3. Όχι.

4. Μολονότι η πρόταση της Επιτροπής ((ΕΕ C 48, 27.2.1989. )) προέβλεπε όντως ρήτρα, η οποία έδινε τη δυνατότητα στα κράτη μέλη να ανανεώνουν τις άδειες οδήγησης υπό τους ιδίους όρους για τα ιατρικά πρότυπα με εκείνους που ίσχυαν όταν εκδόθηκε η άδεια οδήγησης για πρώτη φορά, η παρέκκλιση αυτή δεν έγινε δεκτή από το Συμβούλιο κατά την έκδοση της οδηγίας.
ΓΡΑΠΤΗ ΕΡΩΤΗΣΗ E-0320/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες του ΕΓΤΠΕ στην Ισπανία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσιο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Ποιο είναι το συνολικό ύψος της δαπάνης που πραγματοποιήθηκε στην Ισπανία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-1128/97 υποβολή: Carmen Dνez de Rivera Icaza (PSE) προς την Επιτροπή (24 Μαρτίου 1997)

Θέμα: Παρενόχληση φαλαινών από τα τουριστικά σκάφη στις Καναρίους Νήσους

Έχοντας υπόψη το έντονο ενδιαφέρον των περισσοτέρων κρατών μελών για την προστασία των ζώων, θα μπορούσε η Επιτροπή να μας πληροφορήσει για την παρενόχληση που υφίστανται από τα τουριστικά σκάφη οι οικογένειες φαλαινών στα ύδατα της Τενερίφης (Κανάριοι Νήσοι) και αν σκέπτεται να προτείνει κάποιο μέτρο, ενίσχυση ή συνεργασία με το Κητολογικό Ινστιτούτο των Καναρίων Νήσων για την προστασία των εν λόγω κητών από τα σκάφη των ανάγωγων τουριστών;

Απάντηση της κας Bjerregaard εξ ονόματος της Επιτροπής (7 Μαΐου 1997)

Μόνον ένα είδος κητωδών, το ρινοδέλφινο (tursiops truncatus) συμπεριλαμβάνεται στο παράρτημα ΙΙ της οδηγίας 92/43/ΕΟΚ για τη διατήρηση των φυσικών οικοτόπων, καθώς και της άγριας πανίδας και χλωρίδας ((ΕΕ L 206 της 22.7.1992. )). Όλα τα είδη της οικογενείας αυτής περιλαμβάνονται στο παράρτημα IV της εν λόγω οδηγίας.

Προκειμένου να ανταποκριθεί στις απαιτήσεις της υπόψη οδηγίας και να διατηρήσει τον οικότοπο του ρινοδέλφινου, η κυβέρνηση των Καναρίων Νήσων πρότεινε πρόσφατα δύο ειδικές ζώνες διατήρησης για να συμπεριληφθούν στο δίκτυο Natura 2000. Η κυβέρνηση των Καναρίων δημοσίευσε το διάταγμα 320/1995, το οποίο αφορά τη ρύθμιση των τουριστικών δραστηριοτήτων σε σχέση με την παρατήρηση των κητωδών στα ύδατα αυτής της περιοχής.

Όσον αφορά τη δυνατότητα να χορηγήσει η Επιτροπή ενισχύσεις για την προστασία των κητωδών αυτών, το σχέδιο έργου «Proyecto de apoyo a la conservatiσn de Caretta Caretta y tursiops truncatus en las islas Canarias», που υπεβλήθη από την Consejerνa de politνca territorial της κυβέρνησης των Καναρίων στο πρόγραμμα Life-Natura 1997, ευρίσκεται επί του παρόντος σε φάση αξιολόγησης.

Η Επιτροπή υποστηρίζει επί του παρόντος ένα έργο που αποσκοπεί να επιδείξει τις δυνατότητες εκούσιων χρηματοδοτικών σχεδίων στο πλαίσιο του ευρωπαϊκού τουριστικού κλάδου, ως προσέγγισης για τη συγκέντρωση χρηματοδοτικής συνεισφοράς από τους επισκέπτες, με σκοπό τη διατήρηση και τη διαχείριση του τουρισμού στους τουριστικούς προορισμούς. Ένα από τα σχέδια συνίσταται σε εκτεταμένη ερευνητική διαδικασία μεταξύ των επισκεπτών στην Τενερίφη, με βάση τη διατήρηση των δελφινιών και των φαλαινών. Άλλο σχέδιο είναι η προώθηση των διακοπών διατήρησης γύρω από την πρότυπη παρατήρηση της φάλαινας της στην Τενερίφη, μέσω της προσέλκυσης τουριστών οι οποίοι θα πληρώσουν για το κόστος της έρευνας σχετικά με τις επιπτώσεις του τουρισμού στα κητώδη της περιοχής. Το έργο, που επελέγη το 1995 στο πλαίσιο του κοινοτικού σχεδίου δράσης για την ενίσχυση του τουρισμού, θα ολοκληρωθεί έως τον Ιούλιο του 1997.
ΓΡΑΠΤΗ ΕΡΩΤΗΣΗ E-0344/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για μέτρα αποθεματοποίησης στην Πορτογαλία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στο γενικό προϋπολογισμό για το 1996 ανέρχονται σε 1.781 εκατ. Ecu. Παρόλο που το ποσόν αυτό κινείται στο πλαίσιο των δαπανών μεταξύ 1991 και 1993, διαπιστώνεται ότι το επίπεδο δαπανών του 1995 ήταν πολύ κατώτερο και δεν υπερέβη τα 812,5 εκατ. Ecu.

Από τις δαπάνες αυτές, το ποσό για τα μέτρα αποθεματοποίησης κατά το 1995 ήταν αρνητικό, υπολογιζόμενο σε - 94,9 εκατ. Ecu.

Ποιό είναι το συνολικό ύψος των δαπανών για μέτρα αποθεματοποίησης του ελαιολάδου στην Πορτογαλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>